Sveitarfélagið Fjarðabyggð kannar nú kosti þess að reisa verksmiðju á Reyðarfirði þar sem framleitt yrði eldsneyti úr vetni. Viljayfirlýsing um grænan orkugarð á Reyðarfirði var undirrituð á dögunum.
Það eru Fjarðabyggð, Landsvirkjun og danski fjárfestingasjóðurinn Copenhagen Infrastructure Partners sem hafa síðustu mánuði unnið að hugmyndum að grænum orkugarði á Reyðarfirði með höfuðáherslu á vetnisframleiðslu.
Segir Jón Björn Hákonarson, bæjarstjóri í Fjarðabyggð. Hann segir fyrst og fremst stefnt að framleiðslu rafeldsneytis, sem er eldsneyti úr vetni. Ýmsar aðrar afurðir falli síðan til við þá framleiðslu. Bæði sé horft til innanlandsnota og útflutnings. Það hjálpi síðan til að stór skref hafi síðustu ár verið stigin í þróun á vetnisframleiðslu, sem verður til við rafgreiningu á vatni.
Hann segir hlutverk sveitarfélagsins í þessu verkefni fyrst og fremst að skapa aðstöðu og útvega lóð fyrir vetnisverksmiðju.
Sveitarfélagið Fjarðabyggð, Landsvirkjun og danskur fjárfestingasjóður kanna nú kosti þess að reisa vetnisverksmiðju á Reyðarfirði og framleiða þar eldsneyti úr vetni.